তাজিক বা তাজিকি ভাষা হল তাজিকিস্তান এবং উজবেকিস্তানে ব্যবহৃত ফার্সি ভাষার একটি উপভাষা। দারি ফার্সি ভাষার সাথে এর খুব মিল রয়েছে। বিংশ শতাব্দীর শুরুতে এবং সোভিয়েত পতনের পর অনেক লেখক এবং গবেষক এ ধারণা পোষণ করেন যে তাজিক ভাষা হলো ফার্সি ভাষার একটি উপভাষা। তবে, এটি ভিন্ন ভাষা নাকি ফার্সি থেকে জন্মলাভ করেছে এ নিয়ে বেশ বিতর্ক আছে এবং তাতে রাজনৈতিক দৃষ্টিভঙ্গীও জড়িত। বর্তমানে অধিকাংশ গবেষক তাজিক ভাষাকে ফার্সি ভাষার উপভাষা হিসেবে বিবেচনা করেন।